
Ministru kabineta rīkojums Nr. 268
Rīgā 2024. gada 11. aprīlī (prot. Nr. 15 28. §)
Par nekustamo īpašumu daļu pirkšanu gājēju un velosipēdu ceļa būvniecības projekta īstenošanai gar valsts galveno autoceļu A11 "Liepāja–Lietuvas robeža (Rucava)" maršrutā Liepāja–Skatre–Bernāti
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādu nekustamo īpašumu daļas, kas nepieciešamas gājēju un velosipēdu ceļa būvniecības projekta īstenošanai gar valsts galveno autoceļu A11 "Liepāja–Lietuvas robeža (Rucava)" maršrutā Liepāja–Skatre–Bernāti:
· 1.1. nekustamā īpašuma "Silmaļi" (nekustamā īpašuma kadastra Nr. 6478 008 0009) sastāvā esošās zemes vienības (zemes vienības kadastra apzīmējums 6478 008 0009) daļu 0,0039 ha platībā (pēc kadastrālās uzmērīšanas platība var tikt precizēta) Nīcas pagastā, Dienvidkurzemes novadā;
· 1.2. nekustamā īpašuma "Tēriņi" (nekustamā īpašuma kadastra Nr. 6478 008 0146) daļu – zemes vienību (zemes vienības kadastra apzīmējums 6478 008 0587) 0,0054 ha platībā – Nīcas pagastā, Dienvidkurzemes novadā;
· 1.3. nekustamā īpašuma "Tomkalni" (nekustamā īpašuma kadastra Nr. 6478 005 0043) daļu – zemes vienību (zemes vienības kadastra apzīmējums 6478 005 0156) 0,0036 ha platībā – Nīcas pagastā, Dienvidkurzemes novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu, segt no Satiksmes ministrijas budžeta programmas 23.00.00 ''Valsts autoceļu fonds'' apakšprogrammā 23.06.00 ''Valsts autoceļu uzturēšana un atjaunošana'' 2024. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2024. gadam paredzētajiem līdzekļiem.

